OpenLLM-France/wikimedia huggingface dataset:
# Quimera

* Per a altres significats, vegeu «Quimera (desambiguació)».
En la mitologia grega, Quimera (en grec, Χιμαιρα Khimaira) era un monstre que tenia forma de lleó, amb un cap de cabra enmig del dors i cua de serp o potes de drac, i que treia foc per la boca. Es considera una personificació de la tempesta.
És un dels diversos monstres que van sorgir de la unió de Gea i Pontos. El seu pare era Tifó i la seva mare, Equidna. Estava emparentada amb les harpies, l'Esfinx, les gorgones i el Lleó de Nemea.
Vivia a la regió de Lícia (Anatòlia, actual Turquia). Va ser criada pel rei de Cària, Amisòdar, i vivia a Patara. Iòbates, el rei de Lícia, ordenà a l'heroi Bel·lerofont, net de Sísif, que matés aquell monstre perquè devastava el seu regne i devorava els ramats. Un oracle aconsellà a l'heroi que domés el cavall alat Pegàs perquè aquest l'ajudaria en la seva comesa. Bel·lerofont trobà Pegàs a Corint, bevent de la font de Pirene, i amb suavitat li posà al cap una brida d'or que la deessa Atena li havia regalat. El cavall va deixar que Bel·lerofont el cavalqués i s'elevà pels aires. Volaren molt temps fins que veieren la Quimera. Per a matar-la, Bel·lerofont havia construït una arma especial: a la punta d'una llança havia lligat un tros de plom, i quan la Quimera obrí la gola per llençar foc sobre l'heroi, aquest li va introduir la llança dins la boca. El foc de la boca del monstre va fondre el plom, que li relliscà gargamella avall i li cremà el ventre, provocant-li la mort.
També es deia Quimera, en algunes tradicions, la nàiade siciliana que es va enamorar de Dafnis, i que, engelosida, el va deixar cec. D'altra banda, Homer en parla com a "guardiana" del rei Amisodarus, la qual cosa podria suggerir una tradició alternativa en la qual hagués estat creada deliberadament com a guardiana de fronteres o arma.

## Representacions en l'art

En la literatura, Quimera apareix entremig de déus, titans i herois al llibre Teogonia del poeta grec Hesíode, a la Metamorfosi d'Ovidi (llibre 4), a la Ilíada d'Homer, a l'Eneida de Virgili (llibre 6), i també la trobem a la Biblioteca d'Apol·lodor (llibre 1).
A nivell pictòric, la representació més freqüent de la Quimera sol coincidir a la descripció que en fa Hesíode a la Teogonia, la d'un lleó amb un cap de cabra al mig de l'esquena i una cua amb un cap de serp a la punta. Ha estat representada per artistes com Peter Paul Rubens o Gustave Moreau.

## Referències

* 1 2 3 «Chimera | Description & Story» (en anglès). [Consulta: 6 abril 2021].
* 1 2 3 King, Helen «Chimera». The Oxford Companion to the Body.
* 1 2 «Diccionario de mitología: Quimera (la)». La Iliada y la Odisea, 1970, pàg. 523-550.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 469. ISBN 9788496061972.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.198. DL M-50.522-2002. ISBN 84-8332-391-5 [Consulta: 7 desembre 2014].
* ↑ «Peter Paul Rubens» (en neerlandès). [Consulta: 7 abril 2021].
* ↑ Harvard. «From the Harvard Art Museums’ collections The Chimera» (en anglès). [Consulta: 7 abril 2021].
Viccionari
# Osteochilus spilurus

Osteochilus spilurus és una espècie de peix cipriniforme de la família dels ciprínids.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Malàisia i Indonèsia.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Natick

Natick és una població dels Estats Units a l'estat de Massachusetts. Segons el cens del 2006 tenia 31.975 habitants.

## Demografia

Segons el cens del 2000, Natick tenia 32.170 habitants, 13.080 habitatges, i 8.528 famílies. La densitat de població era de 823,7 habitants/km².
Dels 13.080 habitatges en un 30,3% hi vivien nens de menys de 18 anys, en un 54,5% hi vivien parelles casades, en un 8,2% dones solteres, i en un 34,8% no eren unitats familiars. En el 28,3% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,02.
Per edats la població es repartia de la següent manera: un 23% tenia menys de 18 anys, un 5,1% entre 18 i 24, un 34,3% entre 25 i 44, un 23,3% de 45 a 60 i un 14,3% 65 anys o més.
L'edat mediana era de 38 anys. Per cada 100 dones de 18 o més anys hi havia 85,3 homes.
La renda mediana per habitatge era de 69.755 $ i la renda mediana per família de 85.715$. Els homes tenien una renda mediana de 51.964 $ mentre que les dones 41.060$. La renda per capita de la població era de 36.358$. Entorn de l'1,7% de les famílies i el 2,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Natick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Natick». American Fact Finder. Oficina del Cens dels Estats Units, 12-01-2010.
# Túnel d'Erinyà

El Túnel d'Erinyà és un túnel de carretera modern a cavall dels termes municipals de Conca de Dalt, a l'antic terme de Toralla i Serradell, dins de l'àmbit del poble d'Erinyà, i de Senterada, en territori del poble de Reguard, al Pallars Jussà.
Està situat a la dreta del Flamisell, a ponent del Congost d'Erinyà. Travessa les Roques del Congost occidentals.
És un dels túnels de la carretera N-260, en el seu traçat modern, que serveix perquè aquesta carretera eviti el pas per l'estret Congost d'Erinyà, per on roman, tot i que de pas restringit, el seu traçat antic, denominat actualment N-260a.
Va ser inaugurat el juliol del 1999 després de tres anys d'obres, dins de la remodelació del tram la Pobla de Segur - Senterada de la carretera N-260.

## Enllaços externs

* Institut Cartogràfic de Catalunya
# Província de Khost

La província de Khost (paixtu : خوست) és una divisió administrativa de l'Afganistan a l'est del país. La capital és la ciutat de Khost. La població de la província es calculava en un milió d'habitants però a oficialment s'assenyalen només 638.849 habitants, de majoria paixtu amb presència també de khostwals (clans: Lakkan, Tawizai, Sabari, Shamil, Matun, Mali, Mandozai, Tani and Ismail Khel), zadrans, dzadzis, wazirs (clan gurboz) i kharsins (o mazdaks).
Es va formar vers el 1994 per segregació de la província de Paktia.

## Districtes

Districtes de la província de Khost :
| Districte | Població | Notes |
| Bak | 27,675 | |
| Gurbuz | 30,751 | |
| Jaji Maidan | 23,197 | |
| Khost (Matun) | 160,214 | |
| Mandozai | 61,682 | |
| Musa Khel | 41,998 | |
| Nadir Shah Kot | 37,193 | |
| Districte de Qalandar | 11,406 | |
| Districte de Sabari | 89,779 | |
| Shamal | 13,523 | Agregat el 2005 procedent de la província de Paktia |
| Districte de Spera | 26,685 | |
| Districte de Tani | 67,096 | |
| Tere Zayi | | |

## Notes

* ↑ «Khost Provincial Profile» (en anglès). Arxivat de l'original el 2010-01-06. [Consulta: 5 maig 2013].
* ↑ segons statoids la seva creació fou anunciada aquest any junt amb la de Nurestan i probablement va entrar en vigència el 1995, però no està documentada fins al 2004 a causa de la guerra
* ↑ «Dades de la província de Khost». Arxivat de l'original el 2010-01-06. [Consulta: 12 agost 2010].
* ↑ Afghanistan Geographic & Thematic Layers

## Bibliografia

* Blowback: The Costs and Consequences of American Empire, per Chalmers Johnson, ISBN 0-8050-6239-4

## Enllaços externs

* Mapa tribal de Khost
# Taxa neta de migració

La taxa neta de migració és una xifra que indica la diferència entre el nombre de persones que entren i el nombre de persones que surten d'un país per cada 1.000 persones que hi habiten (basat en la població a mig any). Si la taxa és negativa, es diu que hi ha més persones sortint del país i l'estadística es converteix en taxa neta d'emigració. Per contra, si és positiva, hi ha més persones entrant al país, i l'estadística es coneix com a taxa neta d'immigració.
La taxa de neta de migració indica quina és la contribució de la migració al canvi poblacional. Avui dia alguns països d'Europa promouen la immigració per tal de contrarestar l'efecte d'una taxa de fecunditat inferior a 2,0 i d'una taxa de creixement poblacional negativa o molt petita. A altres països, la taxa de natalitat dels quals és elevada, una taxa neta de migració positiva i elevada pot causar un increment en la taxa d'atur, si no es produeixen oportunitats de treball suficients per a tots.

## Vegeu també

* Migració
* Immigració
# Quimera (botànica)

Quimera, en botànica, són normalment uns organismes simples compostos de dos o més tipus de teixits que són diferents genèticament. Això passa en plantes sota les mateixes bases del que succeeix en les quimeres animals. Tanmateix a diferència de les quimeres animals, ambdós tipus de teixits han de ser originats del mateix zigot, i la diferència sovint és deguda a la mutació durant la normal divisió cel·lular.

## Tipus de quimeres botàniques
### Plantes variegades

Les quimeres més ben conegudes són aquelles que han estat cultivades per la seva variegació. Generalment la diferència genètica és deguda a la mutació en el teixit meristemàtic d'una planta normal. En la majoria de les variegacions, la mutació involucrada és la pèrdua dels cloroplasts en el teixit mutat, per tant, la part del teixit de la planta no té pigments verds i no té capacitat fotosintètica. Aquest teixit mutat és incapaç de sobreviure per ell mateix però sí que ho pot fer unit a un altre organisme que sí que fa la fotosíntesi.

### Plantes sense espines

Un altre tipus de quimera valorat pels productors de plantes és el que es fa quan un teixit de la pell de la planta no pot produir espines.

### Quimeres d'empelt

En aquest cas estan involucrats els teixits genèticament diferents de cultivars o diferents espècies que fins i tot poden ser de diferents gèneres. Els teixits han de quedar fusionats després de l'empelt per formar un organisme únic.

## Propagació

Com les quimeres tenen més d'un tipus de material genètic, quan produeixen llavors aquestes corresponen al tipus de la quimera i cal reproduir-les vegetativament per esqueix o divisió.

## Etimologia

La paraula quimera fa referència a la monstruosa Quimera de la mitologia grega que era un ésser fet de parts d'animals diferents.
Viccionari
# Organització territorial del Sudan del Sud

El Sudan del Sud és un país de l'Àfrica que està dividit en 10 estats, d'acord amb la seva Constitució. Cadascun d'ells es divideix en comtats (n'hi ha un total de 86), que al seu torn es divideixen en payams i aquests en bomas.
A continuació es mostra una llista dels deu estats agrupats en les tres regions històriques del Sudan (Bahr al-Ghazal, Equatòria i el Gran Nil Superior).

## Bahr al-Ghazal

Aquesta regió, al nord-oest del Sudan, inclou els estats de Bahr al-Ghazal del nord, Bahr al-Ghazal de l'oest, Llacs i Warab. D'acord amb el disputat cens del 2008 fet pel Sudan, Bahr al-Ghazal de l'oest és l'estat menys poblat del Sud Sudan.

## Equatòria

Aquesta regió del sud del país inclou els estats d'Equatòria de l'oest, Equatòria central i Equatòria de l'est. La capital de l'estat d'Equatòria Central (l'estat més petit del país) és Juba, que també és la capital nacional.

## Gran Nil Superior

Aquesta regió del nord-est del Sudan del Sud està conformada pels estats de Jonglei, Unitat i Nil Superior. Jonglei és l'estat més gran del país i també el més poblat, d'acord amb el cens del 2008.

## Referències

* ↑ Birungi, Marvis «South Sudan President: census results ‘unacceptable’». , 28-04-2009.
* ↑ Vuni, Isaac «South Sudan census results officially released». , 06-06-2009. «Còpia arxivada». Arxivat de l'original el 2011-07-29. [Consulta: 9 juliol 2011].
# Saint-Didier-sous-Riverie

Saint-Didier-sous-Riverie és un municipi delegat francès, situat al departament del Roine i a la regió d'Alvèrnia-Roine-Alps. L'any 2007 tenia 1.179 habitants. Fins al 31 de desembre 2016 era un municipi independent que alhora va fusionar amb Saint-Maurice-sur-Dargoire i Saint-Sorlin al municipi nou de Chabanière.

## Demografia

El 2007 la població de fet de Saint-Didier-sous-Riverie era de 1.179 persones. Hi havia 434 famílies de les quals 80 eren unipersonals (28 homes vivint sols i 52 dones vivint soles), 141 parelles sense fills, 209 parelles amb fills i 4 famílies monoparentals amb fills.
La població ha evolucionat segons el següent gràfic:

### Habitatges

El 2007 hi havia 490 habitatges, 438 eren l'habitatge principal de la família, 28 eren segones residències i 23 estaven desocupats. 451 eren cases i 36 eren apartaments. Dels 438 habitatges principals, 338 estaven ocupats pels seus propietaris, 80 estaven llogats i ocupats pels llogaters i 20 estaven cedits a títol gratuït; 3 tenien una cambra, 14 en tenien dues, 65 en tenien tres, 127 en tenien quatre i 229 en tenien cinc o més. 353 habitatges disposaven pel capbaix d'una plaça de pàrquing. A 180 habitatges hi havia un automòbil i a 236 n'hi havia dos o més.

## Economia

El 2007 la població en edat de treballar era de 766 persones, 606 eren actives i 160 eren inactives. De les 606 persones actives 579 estaven ocupades (317 homes i 262 dones) i 27 estaven aturades (6 homes i 21 dones). De les 160 persones inactives 38 estaven jubilades, 76 estaven estudiant i 46 estaven classificades com a «altres inactius».

### Activitats econòmiques

Dels 34 establiments que hi havia el 2007, una empresa alimentària, una empresa de fabricació d'elements pel transport, tres d'empreses de fabricació d'altres productes industrials, 8 d'empreses de construcció, 6 d'empreses de comerç i reparació d'automòbils, 2 d'empreses de transport, 1 d'una empresa d'hostatgeria i restauració, 1 d'una empresa d'informació i comunicació, 1 d'una empresa financera, 6 d'empreses de serveis, 1 d'una entitat de l'administració pública i 3 d'empreses classificades com a «altres activitats de serveis».
L'any 2000 hi havia 51 explotacions agrícoles que conreaven un total de 836 hectàrees.

## Equipaments sanitaris i escolars

El 2009 hi havia dues escoles elementals.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Nicolau de Lira

Nicolau de Lira (La Vieille-Lyre, vers 1270 - París, 23 d'octubre de 1349), va ser teòleg franciscà, i un dels exagetes cristians més influents dels segles xiv i xv.
Segons algunes fonts, la seva família era jueva i ell es va convertir al cristianisme. El 1291 va ingressar en l'orde franciscà, al convent de Verneuil-sur-Avre. Enviat a París per estudiar, el 1307 va obtenir el grau de batxiller i, l'any següent, el de mestre de teologia. El 1309 aconseguí el títol doctor a la Sorbona i deu anys després fou nomenat «ministre provincial» dels franciscans de França.
Després de presidir als franciscans de França entre 1319 i 1324, va ser enviat a exercir de ministre provincial de l'ordre a Borgonya fins que, cap al 1330, va tornar a París per consagrar-se a les tasques d'exègesi bíblica.
Nicolau de Lira es va dedicar durant prop de quaranta anys a comentar la Bíblia. També va escriure tractats dirigits als jueus. Nicolau feia servir totes les fonts a la seva disposició, ja que dominava l'hebreu a la perfecció.
Les seves obres més importants són Postilla litteralis super totam Bibliam (1322-1331) i Postilla moralis seu mystica (1339). Les seves obres van ser els primers comentaris bíblics impresos amb cada pàgina del text bíblic impresa en la part superior central de la pàgina, emmarcada pel text exegètic. Les seves obres foren els llibres d'exègesi més consultats fins al segle xvi, i personalitats com Martí Luter les van consultar i utilitzar.

## Obres

* Postillae perpetuae sive brevia commentaria in universa Biblia
* Librum differentiarum Novi et Veteris Testamenti cum explicatione nominum hebraeorum
* Libellum contra quemdam judaeum impugnantem Christi divinitatem, eiusque doctrinam ex verbis Evangelii secundum Mathaeum
* Expositionem praeceptorum Decalogi
* De corpore Christi librum unum
* Tractatum de ídoneo ministrante et suscipiente Sanctissimum Sacramentum altaris
* Tractatum alterum de visione divinae essentiae ab animabus sanctis a corpore separatis
* Tractatus tres vel quatuor de diversis materiis contra judaeos
* Commentarios in quatuor libros Sententiarum
* Quodlibeta Theologica
* Postillas super Epistolas et Evangelia quadragesimalia
* Sermones de Sanctis
* Sermones de Tempore
* De Messia Ejusque Adventu Præterito

## Bibliografia

* Nicolau de Lira a l'Enciclopedia Católica Online (castellà)
* Clément Schmitt, « Nicolas de Lyre », Dictionnaire de Spiritualité, XI, París, 1982, p. 291-292. (francès)
* Gilbert Dahan (ss la direction de), Nicolas de Lyre, Franciscain du s. XIV, exégète et théologien, Institut d'Études Augustiniennes, París 2011 (Brepols) - (publicació del Colloque de la Médiathèque de Troyes, juny 2009). (francès)
# UCI Oceania Tour 2005

L'UCI Oceania Tour 2005 és la primera edició de l'UCI Oceania Tour, un dels cinc circuits continentals de ciclisme de la Unió Ciclista Internacional. Està format per sols dues proves, organitzades entre el 18 de gener de 2005 i el 30 de gener de 2005 a Oceania.

## Evolució del calendari
### Gener

| Data | Cursa | Cat. | Vencedor | Equip |
| 18-23 | Tour Down Under | 2.HC | Luis León Sánchez | Liberty Seguros |
| 26-30 | Tour de Wellington | 2.2 | Matthew Lloyd | |

## Classificacions finals

| Classificació individual Pos Ciclista Equip Punts 1. Robert McLachlan (AUS)MG XPower-Bigpond85 2. William Walker (AUS)*Rabobank Continental70 3. Peter Latham (NZL)*-62 4. Matthew Lloyd (AUS)-61 5. Paride Grillo (ITA)Ceramica Panaria-Navigare42 6. Paul Crake (AUS)Graz Corratec40 7. Fraser MacMaster (NZL)Volksbank37 8. David McPartland (AUS)Tenax-Nobili Rubinetterie34 9. Simon Gerrans (AUS)AG2R Prévoyance29 10. Christopher Sutton (AUS)*Cofidis25 *: Ciclista de menys de 23 anys | Classificació per equips Pos Equip País Punts 1.MG XPower-Bigpond Austràlia105 2.Rabobank Continental Països Baixos70 3.Ceramica Panaria-Navigare Itàlia61 4.AG2R Prévoyance França50 5.Graz Corratec Àustria40 6.Volksbank Àustria37 7.Tenax-Nobili Rubinetterie Irlanda34 8.Navigators Insurance Estats Units28 9.Cofidis França25 10.Kodakgallery.com-Sierra Nevada Estats Units20 |
* Classificació per països
* Pos
* País
* Punts
* 1. Austràlia1.381
* 2. Nova Zelanda407

## Enllaços externs

* Web oficial Arxivat 2014-03-02 a Wayback Machine. (anglès) (francès)
* Resultats de les curses del 2005 Arxivat 2016-05-16 a Wayback Machine. al web de la Unió Ciclista Internacional
# Panama (Nova York)

Panama és una població dels Estats Units a l'estat de Nova York. Segons el cens del 2000 tenia 491 habitants.

## Demografia

Segons el cens del 2000, Panama tenia 491 habitants, 191 habitatges, i 135 famílies. La densitat de població era de 87,4 habitants per km².
Dels 191 habitatges en un 31,9% hi vivien nens de menys de 18 anys, en un 61,3% hi vivien parelles casades, en un 7,9% dones solteres, i en un 29,3% no eren unitats familiars. En el 22,5% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,7% tenia menys de 18 anys, un 5,9% entre 18 i 24, un 25,7% entre 25 i 44, un 25,5% de 45 a 60 i un 16,3% 65 anys o més.
L'edat mediana era de 40 anys. Per cada 100 dones de 18 o més anys hi havia 88,5 homes.
La renda mediana per habitatge era de 31.250 $ i la renda mediana per família de 38.125 $. Els homes tenien una renda mediana de 31.944 $ mentre que les dones 20.833 $. La renda per capita de la població era de 16.410 $. Entorn del 9,6% de les famílies i l'11,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Panama». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Panama». American Fact Finder. Oficina del Cens dels Estats Units, 12-01-2010.
# Potomac (desambiguació)

«Potomac» té aquests significats:
* Potomac (Illinois), població dels Estats Units a l'estat d'Illinois
* Potomac (Maryland), concentració de població designada pel cens dels Estats Units a l'estat de Maryland
* Potomac Computer Systems, empresa desenvolupadora de videojocs
* Potomac Heights, concentració de població designada pel cens dels Estats Units a l'estat de Maryland
* Exèrcit del Potomac, exèrcit de la Unió sobre el front oriental de la Guerra Civil dels Estats Units, creat pel general George McClellan
* Exèrcit del Potomac (confederat), exèrcit dels Estats Confederats que va combatre en les primeres fases de la Guerra Civil Nord-americana
* North Potomac, concentració de població designada pel cens dels Estats Units a l'estat de Maryland
* Riu Potomac, curs d'aigua a la costa atlàntica dels Estats Units d'Amèrica
# Taxàcies

Les taxàcies (Taxaceae) són una família de coníferes dins l'ordre de les pinals. Inclou el teix un arbre present als Països Catalans.

## Característiques

La família de les taxàcies és molt antiga, car l'espècie Palaeotaxus rediviva data del Triàsic, fa més de 160 milions d'anys. El gènere Taxus començà a trobar-se en el Juràssic. El teix actual, no apareix fins al Quaternari i en l'actualitat, a part del tipus descrit per Linné, s'ha diversificat en set subespècies més.
Inclou, segons la interpretació taxonòmica que s'apliqui, tres gèneres que inclouen de 7 a 12 espècies (taxàcies en sentit estricte) o bé sis gèneres amb 28 espècies (taxàcies en sentit ampli que inclou tota la família Cephalotaxaceae).
Prenen la forma de petits arbres o arbusts de fulles en espiral i persistents. Normalment són dioiques i rarament monoiques. Les flors femenines fecundades desenvolupen una estructura carnosa coneguda com a aril que només parcialment envolta la llavor.

## Gèneres

* Taxaceae sensu stricto
** Taxus
** Pseudotaxus
** Austrotaxus
* Cephalotaxaceae
** Torreya
** Amentotaxus
** Cephalotaxus

## Referències

* ↑ «Taxus baccata L.- Herbari Virtual del Mediterrani Occidental». [Consulta: 13 juny 2023].
* ↑ «Gymnosperms - The Gymnosperm Database». [Consulta: 15 juny 2023].
* Anderson, E. & Owens, J. N. (2003). Analysing the reproductive biology of Taxus: should it be included in Coniferales? Acta Hort. 615: 233-234. (conclusion is 'yes')
* Chase, M. W. i cols. (1993). Phylogenetics of seed plants, an analysis of nucleotide sequences from the plastid gene rbcL. Ann. Missouri Bot. Gard. 80: 528-580.
* Price, R. A. (2003). Generic and familial relationships of the Taxaceae from rbcL and matK sequence comparisons. Acta Hort. 615: 235-237.